Cornelia Vantuss

**Cornelia Vantuss** (født **Claire-Élise Véronique Anette Pompadur**) (6. juni 61, T.Æ. – 3. desember 108, T.Æ.) var en tussarixisk grevinne av Pastur og kriminell i eksil sammen med sin mann. Sammen med Jochen fikk hun barna Abraham og Regula.

## ***Biografi***

Cornelia var en enkel baronett, og den fjerde datteren i Pompadur-slekten. Da hun derfor ble giftet bort til en lokal adelsmann av lavere rang enn henne selv, tok hun affære. Sammen med Jochen og elskeren sin, Michel, arrangerte de et ball på familiens herregård og for deres vasaller. Michel og Jochen forgiftet vinen til Cornelias familie, og hun selv sørget for at ingen vekte mistanke. Da foreldrene og søsknene hennes døde spontant på festen, krevde Cornelia vasallenes underkastelse. Hun ble imidlertid tatt til fange og stilt for retten i Louise, og de dømmer henne, Jochen og Michel til å henge i bur ved inngangen til byen – hvor de skulle sultes til døde, og kroppene henge til skrekk og advarsel. På vei tilbake til fengselet, valgte Michel å bruke kreftene sine til å gjøre vaktene blinde, og fikk Cornelia og Jochen til kaien. De stjal en fiskerbåt og forlot byen, men ble oppdaget av soldatene – som skader Michel ved å sende en ildkule mot ham. Han hopper uti havet for å slukke ilden, men nekter å la Cornelia bli tatt til fange. Med kreftene sine sender han både Cornelia og Jochen ut på havet. Soldatene tar ikke opp jakten på dem, i den tro at vil forlise.

De klarer allikevel å komme seg over Mortehavet, og lander i Ferißich. De skaffer seg jobber som vertshusholdere, og blir på et tidspunkt kjente med vicomten av Pastur. Han finner dem hyggelige, endog mystiske og kjøper dem ut av vertshusholdningen for å bli tjenere på borgen hans i Pastur. Cornelia og Jochen takker ja til tilbudet, og forlater Ferißich. På borgen blir Cornelia satt som kammerpike for vicomtessen, og Jochen som kammerherre – begge på grunn av deres motetips, tross aldersforskjellen. Allikevel er tjenerskapet mistenksomme på dem, men finner ikke noen annen informasjon om dem enn at de skylte i land på Jipsir en dag – og ingen hadde ressursene til å finne ut mer om hverken Cornelia eller Jochen. De er ikke godt akseptert blant tjenerstaben, og blir etterhvert totalt utstøtt. Når jarlen dør i 92 og vicomten tar over, dør han allikevel plutselig bare noen måneder etterpå. Ingen vet hvorfor, og man blir bekymret for hvem som skal overta. Allikevel kommer det fram av testamentet hans at Cornelia og Jochen skal bli de neste herskerne av Pastur.

Som grevinne av Pastur, etablerte Cornelia og Jochen huset Vantuss. Med ønsket å beholde deler av sin historie, tok de navnet *Vantuss* for opphavet sitt, og brukte familien før dem sitt våpenskjold hva kom til fasong. Når det gjaldt farger tok de hvitt fra huset Pompadur og brunt fra huset Collot. Sønnen Abraham kommer to år senere. De fylte ham opp med løgner om at Vantuss-ene hadde bodd på Jipsir siden starten av Andre Æra, og at borgen hadde vært i deres i flere årtusen. Hverken Cornelia eller Jochen likte å lyve til sin egen sønn – og senere datter – men de satte barna for høyt til å fortelle dem at de var barn av to usle mordere og kriminelle. For å dekke over det, arrangerte de flere fester sammen med sine vasaller og ved én anledning: kongen av Jipsir. Festene var ekstravagante, med mat fra Imperiets hjørner og enkelte ganger fra Avalon. Cornelia fant hobby som vinsmaker, hvilket førte til at hun døde i en alder av 47 på grunn av leversvikt.

## ***Trivia***

1. *Cornelia* er den tyske kvinneformen av det romerske familienavnet *Cornelius*, som mest sannsynlig er avledet fra det latinske *cornu* og har flere betydninger. Det kan bety "utstyre med horn", "stange" eller "spidde med horn".
2. *Vantuss* er et familienavn kombinert med det nederlandske ordet *van*"fra" eller "av" og *tuss* som i Tussarix.
3. *Claire* er den franske formen av *Clara*, som har opprinnelse i latinske *clarus* "høylytt, klar, berømt".
4. *Élise* er en fransk kortform av *Elisabeth*, som kommer fra Ελισαβετ*(Elisabet)*, den greske formen av det hebraiske אֱלִישֶׁבַע*('Elisheva')* og betyr "Gud er fullkommen" eller "hun som ærer Gud".
5. *Véronique* er den franske formen av *Veronica*, som er den latinske omleggingen av *Berenice*. Dette navnet er den latiniserte formen av Βερενικη*(Berenike)*, som betyr "å bringe seier".
6. *Anette* er en variant av *Anna,* som har sitt ultimate opphav fra det hebraiske *Hannah*, som betyr "hedre, begunstige".
7. *Pompadur* er en betegnelse på flere moteelementer som har sitt navn etter Ludvig 15.s elskerinne.